

**MANDATNA KOMISIJA**

**GRADSKOG VIJEĆA GRADA IVANIĆ-GRADA**

U Ivanić-Gradu, 3. lipnja 2025.

**I Z V J E Š Ć E**

**MANDATNE KOMISIJE**

**GRADSKOG VIJEĆA GRADA IVANIĆ-GRADA**

Temeljem konačnih rezultata izbora članova Gradskog vijeća Grada Ivanić-Grada provedenih 18. svibnja 2025. (KLASA: 012-03/25-01/1, URBROJ: 238-10-25-151), koje je objavilo Gradsko izborno povjerenstvo Grada Ivanić-Grada dana 22. svibnja 2025. godine, Mandatna komisija utvrđuje sljedeće:

Na izborima za članove Gradskog vijeća Grada Ivanić-Grada, održanim dana 18. svibnja 2025. godine, od ukupno 11.903 birača upisanih u popis birača, glasovanju je pristupilo **5.044 birača**, odnosno **42,38%**, od čega je prema glasačkim listićima glasovalo **5.041 birača**, odnosno **42,35%**. Važećih glasačkih listića bilo je **4.914**, odnosno **97,48%**. Nevažećih glasačkih listića bilo je **127**, odnosno **2,52%**.

Na izborima se sa šest (6) kandidacijskih lista biralo 15 članova Gradskog vijeća Grada Ivanić-Grada te je ostvaren sljedeći rezultat:

* s zajedničke liste Hrvatske demokratske zajednice (HDZ), Hrvatske socijalno-liberalne stranke (HSLS), Hrvatske narodne stranke-Liberalni demokrati (HNS), Stranke umirovljenika (SU), Stjepan Kožić-nezavisna lista (SKNL) – izabrano je **8 članova**
* s liste Socijaldemokratske partije Hrvatske (SDP) – izabrano je **3 člana**
* s liste Nezavisna lista Ivanić-Grad – izabrano je **2 člana**

- s Kandidacijske liste grupe birača – izabrano je **2 člana.**

Utvrđuje se da su, sukladno prethodno navedenom, u Gradsko vijeće Grada Ivanić-Grada izabrani sljedeći članovi:

1. JAVOR BOJAN LEŠ

2. TOMISLAV CUVAJ

3. ŽELJKO BREZOVEČKI BRZI

4. MIRNA ČEŠKOVIĆ

5. ŽELJKO PONGRAC

6. IVICA BLAŽEVIĆ

7. IRENA FUČKAR

8. DANIJEL HUSARIĆ

9. MAJA KRNJEVIĆ

10. MLADEN PRELEC

11. RENATO MIKAC

12. KREŠIMIR GOLUBIĆ

13. ANA MAROS

14. MARIJAN LUKAČ

15. KATARINA CIGANOVIĆ

Gradsko izborno povjerenstvo Grada Ivanić-Grada je dana 22. svibnja 2025. godine objavilo konačne rezultate izbora gradonačelnika i zamjenika gradonačelnika Grada Ivanić-Grada provedenih 18. svibnja 2025. (KLASA: 012-03/25-01/1, URBROJ: 238-10-25-152) iz kojih proizlazi da je za gradonačelnika Grada Ivanić-Grada u prvom krugu glasovanja s 2.756 glasova (54,55%) izabran Javor Bojan Leš, a za zamjenika gradonačelnika Tomislav Cuvaj.

Utvrđuje se da, sukladno odredbi članka 78. stavka 2. Zakona o lokalnim izborima („Narodne novine“, broj 144/12, 121/16, 98/19, 42/20, 144/20, 37/21), član predstavničkog tijela jedinice lokalne samouprave ne može istovremeno biti gradonačelnik, odnosno njegov zamjenik te im u tom slučaju, sukladno odredbi članka 90. stavka 4. istoga Zakona, mandat u predstavničkom tijelu jedinice lokalne samouprave **miruje po sili zakona**.

Slijedom navedenoga, mandat izabranih članova Gradskog vijeća Grada Ivanić-Grada, Javora Bojana Leša, gradonačelnika Grada Ivanić-Grada i Tomislava Cuvaja, zamjenika gradonačelnika Grada Ivanić-Grada, miruje po sili zakona.

Sukladno odredbi članka 81. stavka 3. Zakona o lokalnim izborima, za zamjenika člana Gradskog vijeća Grada Ivanić-Grada čiji mandat miruje po sili zakona, temeljem Sporazuma o zamjenicima članova Gradskog vijeća Grada Ivanić-Grada od 23. svibnja 2025. između Hrvatske demokratske zajednice (HDZ), Hrvatske socijalno-liberalne stranke (HSLS), Hrvatske narodne stranke-Liberalni demokrati (HNS), Stranke umirovljenika (SU), Stjepan Kožić-nezavisna lista (SKNL), dostavljenog Upravnom odjelu za lokalnu samoupravu, pravne poslove i društvene djelatnosti Grada Ivanić-Grada dana 23. svibnja 2025. godine, **za zamjenika člana Javora Bojana Leša** određen je **Ivica Kozjak**, a **za zamjenika člana Tomislava Cuvaja** određena je **Milica Piličić**, oba neizabrana kandidata s predmetne kandidacijske liste.

Temeljem odredbe članka 79. stavka 7. Zakona o lokalnim izborima, član Gradskog vijeća Grada Ivanić-Grada Ivica Blažević, izabran s zajedničke liste Hrvatske demokratske zajednice (HDZ), Hrvatske socijalno-liberalne stranke (HSLS), Hrvatske narodne stranke-Liberalni demokrati (HNS), Stranke umirovljenika (SU), Stjepan Kožić-nezavisna lista (SKNL), dostavio je Upravnom odjelu za lokalnu samoupravu, pravne poslove i društvene djelatnosti Grada Ivanić-Grada dana 23. svibnja 2025. godine obavijest o stavljanju svog mandata u mirovanje iz osobnih razloga. Sukladno odredbi članka 81. stavka 3. Zakona o lokalnim izborima, **za zamjenika člana čiji mandat miruje iz osobnih razloga Ivice Blaževića** određena je **Aleksandra Toth**, neizabrana kandidatkinja s kandidacijske liste Hrvatske demokratske zajednice (HDZ), Hrvatske socijalno-liberalne stranke (HSLS), Hrvatske narodne stranke-Liberalni demokrati (HNS), Stranke umirovljenika (SU), Stjepan Kožić-nezavisna lista (SKNL).